उसकी छठी इंद्रिय उसे बता रही है कि यह फ़िल्म भी सौ करोड़ से अधिक का बिज़नेस करने वाली है। पहली दबंग तो सुपर हिट फ़िल्म थी ही... मुन्नी बदनाम हो गई थी...बाद में अन्य बड़े सितारों की फ़िल्में उनका इंस्पेक्टर रूप ले कर बनाई गईं और सबकी सब सुपर-हिट हो गईं। भला यह क्यों पीछे रहेगी? उसकी समस्या दूसरी है... उसे यह फ़िल्म न केवल देखनी है बल्कि उसकी समीक्षा भी करनी है। …वह एक राष्ट्रीय समाचार पत्र में फ़िल्मों की समीक्षा लिखता है।